Roh Tae-woo

Roh Tae-woo (hangul: 노태우; hanja: 盧泰愚; født 4. desember 1932 i Daegu i det japanskstyrte Generalguvernementet Korea, død 26. oktober 2021 i Seoul i Sør-Korea) var en sørkoreansk høyere offiser med erfaring fra Vietnamkrigen, og politiker som var Sør-Koreas president fra 25. februar 1988 til 24. februar 1993.

Navn
When Roh begynte i militæret ble hans slektsnavn transkribert til engslsk som «No». Han endret det senere til «Roh» fordi «No» har en distraherende betydning på engelsk. I koreansk fonetikk er no og roh ikke presise, men likevel ikke for anstrengte alternativer for det samme fonem.

Liv og virke

Bakgrunn
Rohs far var en lavere offentlig tjenestemann i distriktet; han døde i en bilulykke da Roh var syv år gammel. Med hjelp fra sin onkel begynte han først ved Daegus tekniske skole, og vekslet snart over til Kyongbuk høyskole, der han gjorde det over gjennomsnittet bra.

Militær
Under Koreakrigen (1950–1953) trådte Roh inn i artilleriet i den sørkoreanske hæren. Senere begynte han ved det koreanske militærakademi. I februar 1954 avsluttet han der med en bachelorgrad og ble forfremmet til løytnant.

Han kjempet i Vietnamkrigen, først i 1968 som oberstløytnant og bataljonskommandant, senere som generalmajor, og i 1979 som kommandant av White Horse Division. Han innehadde deretter en rekke nøkkelstillinger i hæren, blant annet i 1979 posten som øverstkommanderende for hovedstadskommandoen og i 1980 som sjef for forsvarskommandoen.

Roh var en av de militærer som støttet militærkuppet som førte Chun Doo-hwan til makten i 1979.

Politiker
Etter at han gikk ut av den koreanske hær i juli 1981 ble han belønnet av president Chun med en plass i hans regjering. Han ble minister for nasjonal sikkerhet og utenrikssaker, minister for sport og innenriksminister.

Den 11. juli 1983 overtok Roh lederskapet for Seoul Olympic Organizing Committee, som han i 7. mai 1985 overlot til Park Seh-jik. Selv ble partileder for Det demokratiske rettferdighetsparti.

I 1987 utså Chun Roh till sin etterfølger, noe som utløste store demonstrasjoner for demokrati i de store byene. Roh ble nødsaget å love langtrekende demokratiske reformer, og valg.

President
I 1988 ble han Sør-Koreas president. Han var den første presidenten i landet som vant i et presidentvalg der gjennomføringen kunne kalles for fritt og uavhengig. Opposisjonskandidatene Kim Young-sam og Kim Dae-jung klarte ikke å bli enige og Roh vant med en liten margin. Begge opposisjonskandidatene ble senere valgt til presidentembetet på 1990-tallet.

Under Roh arrangerte Seoul Sommer-OL i 1988, og Roh gjorde seg også bemerket for din nye og åpnere politikk overfor Nord-Korea.

Etter presidentperioden
I august 1996 ble han dømt til 22½ års fengsel for høyforræderi, mytteri og korrupsjon for forhold fra militærdiktaturets tid. Dommen ble anket, og straffen redusert til 17 år. Han ble benådet av president Kim Young-sam i desember 1997.

Roh var gift og bodde i Seoul. Hans svigersønn er manager og milliardær Chey Tae-won.

Roh døde i oktober 2021 i Seoul National University Hospital i en alder av 88 år.

Referanser

Eksterne lenker 
 
 Cheongwadae profil

Personer fra Daegu
Sørkoreanske presidenter
Sørkoreanere dømt for forbrytelser
Personer dømt for økonomisk kriminalitet